UMJETNIČKA ŠKOLA

MATKA BRAJŠE RAŠANA

**ŠKOLSKI ODBOR**

KLASA: 003-06/20-01/09

URBROJ: 2144/01-57-33-20-3

Labin, 09.07.2020.

Na temelju članka 127. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članaka 61. i 118. Statuta Umjetničke škole Matka Brajše Rašana, Školski odbor na svojoj sjednici održanoj dana 09. srpnja 2020. donio je jednoglasnu:

**ODLUKU**

**o imenovanju ravnateljice Umjetničke škole Matka Brajše Rašana**

I.

Mr.sc. Melita Lasek Satterwhite imenuje se ravnateljicom Umjetničke škole Matka Brajše Rašana na vrijeme od pet (5) godina, s danom stupanja na rad 1. rujna 2020. godine.

II.

Predsjednik Školskog odbora sklopit će ugovor o radu na određeno puno radno vrijeme s imenovanom ravnateljicom.

III.

Zahtjev radi dobivanja suglasnosti na Odluku o imenovanju ravnateljice Umjetničke škole Matka Brajše Rašana upućuje se ministru znanosti i obrazovanja.

IV.

Odluka o imenovanju ravnateljice Umjetničke škole Matka Brajše Rašana stupa na snagu nakon dobivene suglasnosti ministra znanosti i obrazovanja.

V.

Ako ministar znanosti i obrazovanja ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

*Obrazloženje*

Školski odbor Umjetničke škole Matka Brajše Rašana na sjednici održanoj 01. lipnja 2020. godine donio je Odluku o raspisivanju natječaja za imenovanja ravnatelja Umjetničke škole Matka Brajše Rašana. Natječaj za imenovanje ravnatelja Umjetničke škole Matka Brajše Rašana objavljen je 05. lipnja 2020. u „Narodnim Novinama“ i na mrežnoj stranici Škole i trajao je do 15. lipnja 2020.

Na natječaj je pristigla samo jedna prijava i to kandidatkinje Melite Lasek Saterwhite za koju je Školski odbor na sjednici održanoj dana 23. lipnja 2020. utvrdio da je pravodobna i potpuna te da kandidatkinja ispunjava nužne uvjete za ravnatelja. Kandidatkinja je dostavila i program rada za mandatno razdoblje, kao i dokaze o dodatnim kompetencijama. Sukladno Statutu Umjetničke škole Matka Brajše Rašana, s obzirom da se radilo o jedinoj kandidatkinji prijavljenoj na natječaj, nije se radila Lista kandidata, niti su se vrednovale dodatne kompetencije.

U skladu s člancima 100. - 115. Statuta Umjetničke škole Matka Brajše Rašana sazvane su sjednice Skupa (Zbora) radnika, Učiteljskog vijeća i Vijeća roditelja. Na sjednicama Skupa (Zbora) rada, Učiteljskog vijeća i Vijeća roditelja kandidatkinja Melita Lasek Satterwhite predstavila je program rada za mandatno razdoblje. Nakon predstavljanja programa rada nazočni članovi Skupa (Zbora) radnika, Učiteljskog vijeća i Vijeće roditelja tajno su glasovali o kandidatkinji za ravnatelja, s mogućnošću odabira između opcije ''ZA'' ili ''PROTIV''. Nakon završenog glasovanja Skup (Zbor) radnika, Učiteljsko vijeće i Vijeće roditelja donijeli su pisane zaključke u kojima su utvrđena stajališta navedenih tijela glede prijavljene kandidatkinje za ravnateljicu Umjetničke škole Matka Brajše Rašana. Zaključci su dostavljeni Školskom odboru.

Na sjednici Školskog odbora održanoj dana 9. srpnja 2020. godine kandidatkinja Melita Lasek Satterwhite predstavila je program rada za mandatno razdoblje. Nakon iznošenja zaključaka sa sjednica Skupa (Zbora) radnika, Učiteljskog vijeća i Vijeća roditelja, pristupilo se javnom glasovanju gdje je svih 6 prisutnih članova jednoglasno glasalo „ZA“ kandidatkinju Melitu Lasek Satterwhite i donijelo Odluku o imenovanju Melite Lasek Satterwhite za ravnateljicu Umjetničke škole Matka Brajše Rašana. Odluka o imenovanju ravnateljice Umjetničke škole Matka Brajše Rašana uputit će se preporučenom pošiljkom s povratnicom ministru znanosti i obrazovanja radi dobivanja suglasnosti za imenovanu ravnateljicu. Odluka o imenovanju ravnateljice Umjetničke škole Matka Brajše Rašana stupa na snagu nakon dobivene suglasnosti ministra znanosti i obrazovanja. Ako ministar znanosti i obrazovanja ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Predsjednik ŠO UŠ:

Marijano Atanasković, prof.